da en en en fr de da id da nb da da nb en da da da da da da da da da da en en
2. holdet det bedste i 1. division ligesom i 1989 og 90 - Svanholm Cricketklub
Mandag d. 7. september 2015 kl. 21:49 af Henrik Pfaff
Hvis ikke reglerne var sådan, at 2. hold ikke kan spille i elitedivisionen, så ville vores 2. hold have kvalificeret sig til oprykningskamp på lørdag mod Kolding, som vi har slået to gange tidligere. Men sådan skal det ikke være. Vi må nøjes med at glæde os over, at vores 2. hold har vundet den landsomfattende 1. division.
Det er fjerde gang i DCF’s historie at et andethold har fundet den landsomfattende 1. division. Det skete sidst i 1989 og 1990 da Svanholm også vandt den med sit andethold. Ganske vidst hed det den gang 2. division, men meningen er den samme. Glostrups 2. hold vandt i 1992 – ak det var dengang.
Stående fra venstre. Waqasali Yasin, Said Alam, Bobby Malik, Jonas Henriksen, Usman Akram, Mati Malik.
Knælende: Zahid Shah, Imran Raja Khan (anf.), Sahadat Riaz, Zeshan Khan
Man det var ikke uden problemer, da vi skulle spille den sidste kamp mod Glostrup, his hold ellers så overkommeligt ud .
Med en skidt vejrudsigt blev kampen aftalt til 2 x 30 over – og det var godt regnet ud. Der var diverse regnvejrspauser og kort tid efter at vi havde vundet væltede regnen ned
Om de var fordi vores åbningsbowlere ikke kunne stå fast vides ikke, men de kastede i øst og vest , så Glostrup havde 74 for 3 efter 19 overe.
Glostrup endte dog med rimeligt opnåelige 115, da Zeshan Khan ryddede op i halen og endte med 4/9, Said Alam, der af anføreren er opfundet som kaster og har haft succes 2/17 og Hassan Rashid 2/25.
Zeshan Khan, der endte med 4 gærder for 9, kaster Glenn Larsen ud
Vores tidligere medlem Glenn Larsen (3/13) forekom som et totalt mysterium for vores gærdespillere og vi kæmpede bare for at overleve ham og Henrik Saxe også ex-Svanholm. Vi havde mistet 5 gærder for 35 og livede først op da de to herrer havde afleveret deres kvote
Med 17 overe tilbage og 80 point for at vinde skulle det Ikke for første gang i denne sæson blive et makkerskab mellem Bobby Malik (30) og Sahadat Riaz (35 not out) , der blev afgørende og Svanholm passerede i næstsidste over for 6 gærder lige før regnen begyndte at vælte ned.
Sahdat Riaz på vej til sine 35
Stort tillykke til vort 2. hold, der i løbet af sæsonen har integreret juniorspillere som Saud Munir (det nu er på 1. holdet), Said Alam og drengespiller Jonas Henriksen.
Meget af æren for resultatet skal gå til anføreren Raja Imran Khan, der har skabt en harmoni over holdet, og som har ladet personlige ambitioner ende bagest, når det gjaldt om at give alle en chance